સૌરાષ્ટ્રમાં અપેક્ષા કરતાં સારા વરસાદનાં કારણે સ્થાનિક બજારમાં લીલી ડુંગળીની આવક બેથી ચાર સપ્તાહ વહેલી આવવાની શરૂ થઈ ગઈ છે. સામાન્ય રીતે આસો મહિનાની શરૂઆતમાં આવતી લીલી ડુંગળી આ વખતે ભાદરવા મહિમાની શરૂઅાતમાં જ આવવા લાગી છે. લીલી ડુંગળીની વધતી જતી આવકનાં કારણે જ સૂકી ડુંગળીમાં ભાવ પણ તૂટી રહ્યા છે. સિઝનની શરૂઆતમાં જ લીલી ડુંગળીમાં ભાવ પ્રતિ કિલોએ રૂ. ૨૦થી ૩૦ની સપાટીએ જોવા મળી રહ્યા છે. લીલી ડુંગળીની સ્થાનિક બજારમાં વધતી આવકનાં પગલે સૂકી ડુંગળીમાં ભાવ પણ એક જ મહિનામાં ૨૦થી ૪૦ ટકાનો ઘટાડો નોંધાયો છે. સ્થાનિક માર્કેટ યાર્ડના જથ્થાબંધ વેપારીઓ કરી રહ્યા છે કે આ વખતે સૂકા ભેગું લીલું પણ બળશે.